ПРОТОКОЛ №44
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 16.12.2021 г. 

ПРИСЪСТВАТ: Здравка Шуменска, Вероника Имова, Олга Керелска, Атанаска Дишева, Стефан Гроздев, Ирина Ганева и Диана Коледжикова. 

Отсъстват: Даниела Марчева, Драгомир Кояджиков. 
На заседанието присъстваха: 
Антонина Попова – директор на дирекция „Атестиране на магистрати“;
Цветанка Тиганчева – началник-отдел „Конкурси на съдии“;
Николина Георгиева – началник-отдел „Атестиране на съдии“
Протоколирал: Илина Йосифова. 

РАЗНИ

Р-1. ОТНОСНО: Молба от Любен Димитров Хаджииванов - изпълняващ функциите „административен ръководител - председател“ на Окръжен съд – Смолян, за преназначаване, на основание чл. 169, ал. 5 от ЗСВ, в Окръжен съд - Смолян.
След проведеното гласуване и при получения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. Предлага на Съдийската колегия на Висшия съдебен съвет ДА ПРЕНАЗНАЧИ, на основание чл. 169, ал. 5 от ЗСВ, във връзка с §205 ал. 1 от ПЗР на ЗСВ Любен Димитров Хаджииванов - изпълняващ функциите „административен ръководител - председател“ на Окръжен съд – Смолян на длъжност „съдия“ в Окръжен съд – Смолян, с ранг „съдия във ВКС и ВАС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност на новоизбрания административен ръководител - председател на Окръжен съд – Смолян.

1.2. ВНАСЯ предложението в заседанието на Съдийската колегия на ВСС, насрочено на 16.12.2021 г., за разглеждане и произнасяне.

Р-2. ОТНОСНО: Молба от Милена Петкова Вълчева - изпълняващ функциите „административен ръководител - председател“ на Окръжен съд - Ловеч за преназначаване, на основание чл. 169 , ал. 5 от ЗСВ, в Окръжен съд - Ловеч.
След проведеното гласуване и при получения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. Предлага на Съдийската колегия на Висшия съдебен съвет ДА ПРЕНАЗНАЧИ, на основание чл. 169, ал. 5 от ЗСВ, Милена Петкова Вълчева - изпълняващ функциите „административен ръководител - председател“ на Окръжен съд – Ловеч на  длъжност „съдия“ в Окръжен съд – Ловеч, с ранг „съдия във ВКС и ВАС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност на новоизбрания административен ръководител - председател на Окръжен съд – Ловеч.

2.2. ВНАСЯ предложението в заседанието на Съдийската колегия на ВСС, насрочено на 16.12.2021 г., за разглеждане и произнасяне.

Р-3. ОТНОСНО: Жалба от Красимира Чакова срещу решение по т. 6.34 от протокол №42 от заседание на Съдийската колегия на Висшия съдебен съвет, проведено на 23.11.2021 г. (вх. №ВСС-7611/13.12.2021 г.)
След проведеното гласуване и при получения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3. Приема за сведение жалбата от Красимира Чакова срещу решение по т. 6.34 от протокол №42 от заседание на Съдийската колегия на Висшия съдебен съвет, проведено на 23.11.2021 г. 

Р-4. ОТНОСНО: Предложение от административния ръководител – председател на Окръжен съд – Пловдив за освобождаване на Мария Петкова Шишкова от заеманата длъжност „заместник на административния ръководител – заместник-председател“ на Окръжен съд – Пловдив и назначаване на длъжност „съдия“ в Окръжен съд – Пловдив. 
След проведеното гласуване и при получения резултат с 4 гласа „За“ и 3 гласа „Против“. 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. ОТМЕНЯ решението си по т. 10.2 от протокол №43/13.12.2021 г., с което предлага на Съдийската колегия на ВСС да преназначи, на основание чл. 169, ал. 5 от ЗСВ, Мария Петкова Шишкова на длъжност „съдия“ в Окръжен съд – Пловдив, заемана преди назначаването й за „заместник на административния ръководител – заместник-председател“ на Окръжен съд - Пловдив.

4.2. ПРЕДЛАГА на Съдийската колегия на ВСС ДА ПРЕНАЗНАЧИ, на основание чл. 169, ал. 5 от ЗСВ, освободената от заеманата длъжност „заместник на административния ръководител – заместник-председател“ на Окръжен съд - Пловдив Мария Петкова Шишкова на длъжност „съдия“ в Административен съд – София - град, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

Мотиви: Във връзка с внесеното от административния ръководител – председател на Окръжен съд – Пловдив предложение за освобождаване на Мария Петкова Шишкова от заеманата длъжност „заместник на административния ръководител – заместник-председател“ на Окръжен съд – Пловдив и преназначаването й, на основание чл. 169, ал. 5 от ЗСВ, на длъжност „съдия“ в Окръжен съд – Пловдив, е депозирано заявление от предложения за освобождаване магистрат. В него съдия Мария Шишкова изразява желание да бъде възстановена на равна по степен длъжност в друг орган на съдебната власт, а именно „съдия“ в Административен съд София - град. 
След като разгледа актуалното кадрово състояние на Административен съд – София - град, Комисията констатира следното: по щатното разписание на съда са налице 74 магистратски длъжности, в т.ч. един административен ръководител и 3-ма негови заместници. Към момента 58 от длъжностите са заети. Една от свободните общо 16 длъжности е заместническа, а другите 15 длъжности са съдийски.  Тринадесет от тях са обявени на конкурси с решения на Съдийската колегия на ВСС по протокол № 12/13.04.2021 г., а именно 10 длъжности - на конкурс за първоначално назначаване и 3 длъжности – на  конкурс за повишаване. Останалите 2 свободни  длъжности са овакантени съответно от съдия Зорница Кръстева-Дойчинова и съдия Ирина Севелинова Кюртева, встъпили в длъжност „заместник на административния ръководител“ на АССГ на 15.07.2021 г., съгласно решения на Съдийската колегия по пр. №28/13.07.2021 г. Въпреки че така посочените 2 длъжности са овакантени в срока на приложението на разпоредбата на чл. 193, ал. 6 от ЗСВ по обявения конкурс за повишаване, същите следва да послужат за обезпечаване правото на предложения за освобождаване магистрат за устройването му по чл. 169, ал. 5 от ЗСВ в желания орган на съдебната власт, което обезпечаване по време е с предимство, тъй като е реално възможно кадрово осигуряване на съда,  пред евентуалното бъдещо кадрово попълване на състава му чрез приложението на института на чл. 193, ал. 6 от ЗСВ. 
Вакантните 2 съдийски длъжности в АССГ не са обявени на конкурс, поради което те остават, както извън конкурса за първоначално назначаване, така и извън конкурса за повишаване в длъжност. Последният е на етап проверка от конкурсната комисия на делата на кандидатите, поради което Съдийската колегия на ВСС все още не се е произнесла с решението за повишаване на класираните на конкурсните места кандидати по чл. 193, ал. 3 от ЗСВ. Да се пристъпва към приложение на разпоредбата на чл. 193, ал. 6 от ЗСВ в условията на висящ конкурс, по който не е извършено класиране от конкурсната комисия, би било преждевременно прилагане на правната норма, без да са възникнали релевантните за приложението й към този момент факти. Ето защо за свободните 2 щатни бройки не е налице законово основание да се приеме, че същите следва да бъдат блокирани за усвояването им по реда на чл. 193, ал. 6 от ЗСВ. Субективното право да се кандидатства за назначаване по реда на чл. 193, ал. 6 от ЗСВ все още не е възникнало за потенциалните кандидати, тъй като липсва решение на конкурсната комисия. Едва след изготвяне на класирането на кандидатите на конкурсните места, онези от тях, които останат „под чертата“, биха могли да кандидатстват и да упражнят това свое субективно право по чл. 193, ал. 6 от ЗСВ, при наличието на останалите материално-правни предпоставки, както и при наличие на освободена длъжност в рамките на конкурсната процедура и в 9-месечният срок от решението по чл. 193, ал. 3 от ЗСВ. 
От друга страна, субективното право по чл. 169, ал. 5 от ЗСВ е упражнено с подаденото заявление за преназначаване при условията на алтернативност, като искането за устройване в равен по степен съд следва да бъде удовлетворено с оглед наличието на свободна длъжност в посочения орган на възстановяване.
С оглед изложеното, Комисията счита за основателно и обосновано Мария Шишкова – заместник на административния ръководител – заместник-председател на Окръжен съд - Пловдив да бъде преназначена, на основание чл. 169, ал. 5 от ЗСВ, на равна по степен съдийска длъжност в Административен съд - София - град.

4.3. ПРЕДЛАГА на Съдийската колегия на ВСС да възложи на преназначения магистрат да довърши започнатите с нейно участие наказателни дела, на които е даден ход на съдебното следствие, както и да изготви съдебните актове по обявените за решаване дела.

4.4. Внася предложенията по т. 4.2 и 4.3 в заседанието на Съдийската колегия на Висшия съдебен съвет, насрочено за 16.12.2021 г. за разглеждане и произнасяне. 

Р-5. ОТНОСНО: Молба от административния ръководител – председател на Окръжен съд - Търговище по повод нуждата от спешни мерки във връзка с щата на Районен съд – Омуртаг. 
След проведеното гласуване и при получения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5. Внася молбата от административния ръководител – председател на Окръжен съд - Търговище по повод нуждата от спешни мерки във връзка с щата на Районен съд – Омуртаг в заседанието на Съдийската колегия на Висшия съдебен съвет, насрочено на 16.12.2021 г., за разглеждане и произнасяне. 

ПОЛУЧЕНА ЧАСТ Х НА ЕФ - БЕЗ ВЪЗРАЖЕНИЕ

С-1. ОТНОСНО: Извънредно атестиране на Наталия Семова Райкова -Атанасова - съдия в Районен съд - Ловеч.
След проведеното гласуване и при получения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 4 във връзка с чл. 197, ал. 5 т. 1 от ЗСВ, извънредно атестиране на Наталия Семова Райкова - Атанасова - съдия в Районен съд - Ловеч.  

1.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Наталия Семова Райкова - Атанасова - съдия в Районен съд - Ловеч. 

1.3. Внася предложението в заседание на Съдийската колегия на ВСС, насрочено на 16.12.2021 г., за разглеждане и произнасяне.

С-2. ОТНОСНО: Извънредно атестиране на Николай Стефанов Стефанов - съдия в Районен съд - Русе.
След проведеното гласуване и при получения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 4 във връзка с чл. 197, ал. 5 т. 1 от ЗСВ, извънредно атестиране на Николай Стефанов Стефанов - съдия в Районен съд - Русе..  

2.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Николай Стефанов Стефанов - съдия в Районен съд - Русе.. 

2.3. Внася предложението в заседание на Съдийската колегия на ВСС, насрочено на 16.12.2021 г., за разглеждане и произнасяне.

С-3. ОТНОСНО: Извънредно атестиране на Стойка Илиева Янева - изпълняващ функциите „административен ръководител - председател“ на Районен съд - Сандански.
След проведеното гласуване и при получения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 4 във връзка с чл. 197, ал. 5 т. 1 от ЗСВ, извънредно атестиране на Стойка Илиева Янева - изпълняващ функциите „административен ръководител - председател“ на Районен съд – Сандански.   

3.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Стойка Илиева Янева - изпълняващ функциите „административен ръководител - председател“ на Районен съд – Сандански. 

3.3. Внася предложението в заседание на Съдийската колегия на ВСС, насрочено на 16.12.2021 г., за разглеждане и произнасяне.

С-4. ОТНОСНО: Периодично атестиране на Румяна Антонова Спасова - Кежова - съдия в Софийския районен съд. (вх.№ ВСС-5926/15.05.2019 г.) 
След проведеното гласуване и при получения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 3 от ЗСВ, периодично атестиране на Румяна Антонова Спасова - Кежова - съдия в Софийския районен съд.  

4.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Румяна Антонова Спасова - Кежова - съдия в Софийския районен съд. 

4.3. Внася предложението в заседание на Съдийската колегия на ВСС, насрочено на 16.12.2021 г., за разглеждане и произнасяне.

С-5. ОТНОСНО: Извънредно атестиране на Анелия Здравкова Маркова - съдия в Софийския градски съд. 
След проведеното гласуване и при получения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 4 във връзка с чл. 197, ал. 5 т. 1 от ЗСВ, извънредно атестиране на Анелия Здравкова Маркова - съдия в Софийския градски съд.   

5.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Анелия Здравкова Маркова - съдия в Софийския градски съд. 

5.3. Внася предложението в заседание на Съдийската колегия на ВСС, насрочено на 16.12.2021 г., за разглеждане и произнасяне.

ЗАМ.-ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 
            ЗДРАВКА ШУМЕНСКА (п)